Asunnossa vuodenvaihteeseen asti asuneen Ruoveden perussuomalaisten hallituksen puheenjohtaja kieltää lippujen kuuluneen hänelle.

Ruoveden Perussuomalaisten osoitteeksi merkityn talon ikkunassa roikkui vielä kuvan ottamisen hetkellä 12.7. natsilippuja.­

Ruoveden Perussuomalaisten virallisille verkkosivuille merkityssä osoitteessa sijaitsevan asunnon ikkunoissa roikkuivat vielä alkuviikosta natsiliput.

Helsingin Sanomat sai tiedon ja kuvan lipuista kahdelta lukijaltaan, jotka ajoivat Tampereelta Ruovedelle ja näkivät liput matkalla. Googlaamalla asunnon osoitteen he saivat selville, että se on merkitty Ruoveden perussuomalaisten osoitteeksi yhdistyksen verkkosivuilla.